Ruth Maria Kubitschek

Ruth Maria Kubitschek (* 2. August 1931 in Komotau, Böhmen, Tschechoslowakei; † 1. Juni 2024 in de Swiez)) weer en düütsch Schauspelerin, Synchroonsnackerin un Schrieverin.

Leven
Nah dat Enn’ vun den Tweeten Weltkriegs is Kubitschek mit hör Familie ut Böhmen nah Köthen flücht. In Halle (Saale) un Weimar hett se denn Schauspeel studeert. In Halle geev se hör Debüt in Brecht sien Herr Puntila und sein Knecht Matti. Neben tallriek Theaterrullen speel se ok in DEFA-Filmproduktschonen. 1959 bleev se nah en Theaterengagement in Westdüütschland, wo se tonächst ebenfalls völ Theater speelt hett. 

Dör dat Feernsehn keem se to en grooten Popularität, eerstmals 1966 in den Francis-Durbridge-Krimi Melissa. Neben Ralf Wolter speel se in de 13-deelig Feernsehreeg „Ein Fall für Titus Bunge“ en Hööftrull. Anner bekannt Feernsehrullen weern in: Tatort (1971 mit Klaus Schwarzkopf un Götz George, (Blechschaden), Der Kommissar (1972 „Blinde Spiele“), Monaco Franze – Der ewige Stenz (1983 mit Helmut Fischer), Kir Royal (1986 mit Franz Xaver Kroetz) – beid vun Helmut Dietl inszeneert – as ok Das Erbe der Guldenburgs (1986–1989).

As Synchroonsnackerin hett se hör Stimm ünner annern Danielle Darrieux (8 Frauen), Daliah Lavi (Old Shatterhand) un Delphine Seyrig (Muriel oder die Zeit der Wiederkehr) lehnt.

Kubitschek het en Söhn Alexander ut hör schett Ehe mit Götz Friedrich. Se is siet 1976 mit den Feernsehproduzenten Wolfgang Rademann tosommen un leevt in de Gemeend  Salenstein an’ Bodensee in de Swiez. Dor schrifft se Böker un malt.

Kubitschek befaat sück privat intensiv mit Meditatschoon un Esoterik un hett mehrere Böker to disse Themen schreven.

 Warken 
 „Immer verbunden mit den Sternen“ (1993)
 „Wenn auf der Welt immer Weihnachten wär …“ (1994)
 „Engel, Elfen, Erdgeister“ (1995)
 „Im Garten der Aphrodite“ (1998)
 „Das Flüstern des Pans“ (2000)
 „Ein Troll in meinem Garten“ (2002)
 „Das Wunder der Liebe“ (2004)
 „Der indische Ring“ (2006)
 „Im Fluss des Lebens“ (2008)
All Warken keemen in den Nymphenburger Verlag München herut. In dat Hörbook „Ein Abend mit Ruth Maria Kubitschek“ (2007) leest Kubitschek ut hör Warken. 

 Filmografie (Utwahl) 
 Johr Titel 1953 Jacke wie Hose 1956 Thomas Müntzer 1959 Senta auf Abwegen 1962 Er kann’s nicht lassen 1964 Der trojanische Krieg findet nicht statt, Feernsehn 1965 Nachtfahrt, Feernsehn 1966 Sperrbezirk 1967 Mittsommernacht 1967 Ein Fall für Titus Bunge, Feernsehreeg 1969 Madame und ihre Nichte 1970 Ich schlafe mit meinem Mörder 1972 Und der Regen verwischt jede Spur 1973 Desaster, Feernsehn 1970-75 Der Fall von nebenan, Feernsehreeg 1983 Monaco Franze – Der ewige Stenz, Feernsehreeg 1984 Kornelia, Feernsehn 1990 Ich will leben, Feernsehn 1987-90 Das Erbe der Guldenburgs, Feernsehreeg 1992 Otto – Der Liebesfilm 1992-95 Schloß Hohenstein – Irrwege zum Glück, Feernsehreeg 1992-96 Freunde fürs Leben, Feernsehreeg 1997 Katrin ist die Beste, Feernsehreeg 2000 Zwei Dickköpfe mit Format, Feernsehn 2001 Die Biester, Feernsehreeg 2003 Zwei Väter einer Tochter 2005 Prinz und Paparazzi, Feernsehn 2005 Drei teuflisch starke Frauen, Feernsehn 2006 Die Hochzeit meiner Töchter, Feernsehn 2007 Das Wunder der Liebe, Feernsehn 2008 Der indische Ring, Feernsehn 2008 Mamas Flitterwochen, Feernsehn 2011 Im Fluss des Lebens, Feernsehn 2011 Sommerlicht, Feernsehn 2012 Und weg bist Du, Feernsehn 2013 Frau Ella

 Utteknungen 
 1983: Golden Gong för Monaco Franze, gemeensam mit Helmut Fischer un Helmut Dietl
 1987: Goldene Kamera
 1987: Bambi
 2004: Bundsverdeenstkrüüz (1. Klass)
 2005: Brisant Brillant för hör Levenswark
 2010: Bayerisch Verdeenstorden
 2011: Bambi för hör Levenswark

 Weblenken 

 DNB-Katalog

 Ruth Maria Kubitschek in de düütsch Synchroondatei
 Indrag bi de Agentur Alexander
 Offiziell Websteed vun Ruth Maria Kubitschek
 Personennaamdatei

Kategorie:Schauspeler
Kategorie:Synchroonsnacker
Kategorie:Schriever
Kategorie:Dräger vun’t Bundsverdeenstkrüüz 
Kategorie:Börger von Düütschland
Kategorie:Fru
Kategorie:Boren 1931
Kategorie:Storven 2024